**”Prosjekt klatring” ved Stangeland SFO**

For noen år siden ble det bygget en profesjonell klatrevegg i skolens gymsal, i regi av Stangeland SFO. Denne er bygget fra gulv og opp til taket med to ruter, hvor en kan klatre to barn samtidig, festet i klatresele og deretter festet inn på en Autobelay. Det er en maskin som er festet i toppen av veggen, og som sikrer klatrer. I tillegg har vi skrudd opp en buldrevegg, hvor barna kan klatre.

Våre barneveiledere som følger opp barna, har gått gjennom opplæring ift. rutiner knyttet til klatreveggen med Autobelay, samt ift. bruk av buldreveggen.

Stangeland SFO har som mål å være prosjektbasert og aktivitetsbasert. Det vil si at vi vil jobbe mot å kunne tilby nye, spennende og annerledes prosjekter og aktiviteter med utgangspunkt i barnas interesser på de ulike alderstrinn.

Tilbudet om klatring vil gå ut til alle barn som har plass ved Stangeland SFO, og

aktivitetene skal altså være gratis. Vi legger til rette for at barna ved Stangeland SFO, som ønsker det, kan være med på klatring ut fra SFO sin «Ukesoversikt», hvor ulike trinn klatrer periodevis i løpet av året, og på ulike dager.

Stangeland SFO har fokus på å legge til rette for at barn får øvd seg på sosiale ferdigheter og får utvikle sin sosiale kompetanse. Vi mener vi at barn som får prøve seg med klatring, vil få øvd seg litt ekstra på områder som:

* Ansvar: Det å følge gruppens regler, bl.a. ta imot og følge beskjeder.
* Samarbeid: Det å lytte til andre, bl.a. følge med når instrukser blir gitt.

Det å ha tillit til andre; handler om å stole på andre mennesker.

* Selvkontroll: Ta hensyn til andre, bl.a. vente på tur, takle motgang, prøve igjen og igjen på å mestre vanskelige ting.

Trygghet; handler om å mestre oppgaver gjennom øvelse.

* Selvfølelse: Ha mot til å tørre å forsøke nye, ukjente oppgaver.

 Mestringsfølelse: Barn ”vokser” av å mestre nye ting.

Eventuelle spørsmål kan rettes til leder ved Stangeland SFO: vidar.skar@sandnes.kommune.no